CELEX: 62017CA0393
Language: el
Date: 2019-07-04 00:00:00
Title: Υπόθεση C-393/17: Απόφαση του Δικαστηρίου (τρίτο τμήμα) της 4ης Ιουλίου 2019 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — Ποινική δίκη κατά Freddy Lucien Magdalena Kirschstein, Thierry Frans Adeline Kirschstein (Προδικαστική παραπομπή — Οδηγία 2005/29/ΕΚ — Αθέμιτες εμπορικές πρακτικές — Πεδίο εφαρμογής — Έννοια των «εμπορικών πρακτικών» — Οδηγία 2006/123/ΕΚ — Υπηρεσίες εντός της εσωτερικής αγοράς — Ποινικό δίκαιο — Συστήματα χορηγήσεως αδείας — Τριτοβάθμια εκπαίδευση — Μεταπτυχιακός τίτλος σπουδών «master» — Απαγόρευση χορηγήσεως ορισμένων τίτλων σπουδών χωρίς εξουσιοδότηση προς τούτο)

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/3
            
         
      Απόφαση του Δικαστηρίου (τρίτο τμήμα) της 4ης Ιουλίου 2019 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — Ποινική δίκη κατά Freddy Lucien Magdalena Kirschstein, Thierry Frans Adeline Kirschstein
      (Υπόθεση C-393/17) (1)
      
      (Προδικαστική παραπομπή - Οδηγία 2005/29/ΕΚ - Αθέμιτες εμπορικές πρακτικές - Πεδίο εφαρμογής - Έννοια των «εμπορικών πρακτικών» - Οδηγία 2006/123/ΕΚ - Υπηρεσίες εντός της εσωτερικής αγοράς - Ποινικό δίκαιο - Συστήματα χορηγήσεως αδείας - Τριτοβάθμια εκπαίδευση - Μεταπτυχιακός τίτλος σπουδών «master» - Απαγόρευση χορηγήσεως ορισμένων τίτλων σπουδών χωρίς εξουσιοδότηση προς τούτο)
      (2019/C 305/03)
      Γλώσσα διαδικασίας: η ολλανδική
      
         Αιτούν δικαστήριο
      
      Hof van beroep te Antwerpen
      
         Ποινική δίκη ενώπιον του αιτούντος δικαστηρίου κατά
      
      Freddy Lucien Magdalena Kirschstein, Thierry Frans Adeline Kirschstein
      
         παρισταμένης της: Vlaamse Gemeenschap
      
         Διατακτικό
      
      
                  1)
               
               
                  Η οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»), έχει την έννοια ότι δεν εφαρμόζεται σε εθνική κανονιστική ρύθμιση, όπως η επίμαχη στην κύρια δίκη, η οποία προβλέπει την επιβολή ποινικών κυρώσεων σε όσους χορηγούν μεταπτυχιακό τίτλο «master» χωρίς να έχουν εξουσιοδοτηθεί προς τούτο από την αρμόδια αρχή.
               
            
                  2)
               
               
                  Το άρθρο 1, παράγραφος 5, της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, σε συνδυασμό με τα άρθρα 9 και 10 της οδηγίας αυτής, έχει την έννοια ότι δεν αντιτίθεται σε εθνική ρύθμιση, όπως η επίμαχη στην κύρια δίκη, η οποία προβλέπει την επιβολή ποινικών κυρώσεων σε όσους χορηγούν μεταπτυχιακό τίτλο «master» χωρίς να έχουν εξουσιοδοτηθεί προς τούτο από την αρμόδια αρχή, εφόσον όμως οι προϋποθέσεις από τις οποίες εξαρτάται η παροχή εξουσιοδοτήσεως για τη χορήγηση του εν λόγω μεταπτυχιακού τίτλου συμβιβάζονται προς το άρθρο 10, παράγραφος 2, της εν λόγω οδηγίας, πράγμα το οποίο εναπόκειται στο αιτούν δικαστήριο να εξακριβώσει.
               
            
         (1)  ΕΕ C 300 της 11.9.2017.